
AVIZ

asupra propunerii legislative privind declararea ca municipiu a oraşului Zărneşti
Cu adresa nr. 708 din 8 aprilie 2002, Biroul Permanent, conform art. 86 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă privind declararea ca municipiu a oraşului Zărneşti.

In urma examinării, în şedinţa din data de 16.04.2002, Comisia, cu unanimitate de voturi, a hotărât respingerea din următoarele considerente:

Potrivit art. 3 alin. (1) din Legea nr. 351/2001 privind aprobarea Planului de amenajare a teritoriului naţional – Secţiunea a IV-a – Reţeaua de localităţi, trecerea localităţilor de la un  rang la altul se face “prin lege, la propunerea consiliilor locale, cu consultarea populaţiei prin referendum şi a instituţiilor locale implicate, în condiţiile legii, cu respectarea principalilor indicativi cantitativi şi calitativi minimali prevăzuţi în anexa nr. II, pentru localităţile urbane şi în anexa nr. IV pentru localităţile rurale”.

Prin urmare, orice propunere legislativă privind trecerea unor localităţi de la un rang la altul trebuie însoţită de procesul verbal în care este consemnat rezultatul referendumului local, cerinţă neîndeplinită în acest caz.

Astfel, organizarea şi desfăşurarea referendumului local trebuie să urmeze procedura instituită prin Legea nr. 3/2000.

PREŞEDINTE,

